**Caiet de sarcini**

**în vederea achiziţionării** **„*****Serviciilor de certificare a semnăturii electronice pentru personalul Transelectrica*” - Acord cadru**

septembrie - 2022

**Drept de proprietate**

Prezentul document este proprietatea ***CNTEE Transelectrica SA*.** Multiplicarea sau utilizarea totală sau parţială a acestui document este permisă numai cu acordul scris al conducerii ***CNTEE Transelectrica SA*.**

*Direcţia responsabilă de elaborarea documentației*

***Direcţia Tehnologia Informației și Comunicații***

**Aprobat**

**Directorat prin**

|  |  |  |  |  |
| --- | --- | --- | --- | --- |
| **Gabriel ANDRONACHE** | **Florin Cristian TĂTARU** | **Ștefăniță MUNTEANU** | **Cătălin-Constantin NADOLU** | **Bogdan TONCESCU** |
| **PREȘEDINTE DIRECTORAT** | **MEMBRU DIRECTORAT** | **MEMBRU**  **DIRECTORAT** | **MEMBRU DIRECTORAT** | **MEMBRU DIRECTORAT** |

|  |  |
| --- | --- |
| **Director DTIC**  **Marian Augustin RĂDUCU**  **Manager IT&C DPMPDC IT&C**  **Adriana COJAN** | **Director UJCRU**  **Alina Elena FILIPOIU**  **Director DJC**  **Adina Georgiana DAVID** |
| **Manager IT&C DIGAR IT&C**  **Gabriel SĂFTESCU** | **P. Manager DAJANT –**  **DJC - UJCRU**  **Consilier juridic**  **Raluca Ioana DUMITRU ŞERBACOV** |
| **Expert IT**  **Elena COPORAN**  **Administrator baze de date**  **Laurenţiu Ionuţ CALOIAN** |  |

CUPRINS

[1 Introducere 5](#_Toc92285998)

[2. Contextul realizării acestei achiziții 5](#_Toc92285999)

[2.1. Informații despre Autoritatea Contractantă 5](#_Toc92286000)

[2.2. Informații despre contextul care a determinat achiziționarea serviciilor de certificare a semnăturii electronice 6](#_Toc92286001)

[2.3. Informații despre beneficiile anticipate de către Autoritatea Contractantă 6](#_Toc92286002)

[2.4. Alte inițiative/proiecte/programe asociate cu această achiziție, dacă este cazul 7](#_Toc92286003)

[2.5. Cadrul general al sectorului în care Autoritatea Contractantă își desfășoară activitatea 7](#_Toc92286004)

[2.6. Factori interesați și rolul acestora, dacă este cazul 7](#_Toc92286005)

[3. Descrierea serviciilor de certificare a semnăturii electronice solicitate 7](#_Toc92286006)

[3.1. Descrierea situației actuale la nivelul Autorității Contractante 7](#_Toc92286007)

[3.2. Obiectivul general la care contribuie prestarea de servicii de certificare a semnăturii electronice 8](#_Toc92286008)

[3.3. Obiectivul specific la care contribuie prestarea de servicii de certificare a semnăturii electronice 8](#_Toc92286009)

[3.4. Serviciile solicitate 8](#_Toc92286010)

[3.4.1 Prestarea de servicii de certificare a semnăturii electronice 8](#_Toc92286011)

[3.4.2. Volumul achiziției: 10](#_Toc92286012)

[3.4.3. Cerințe minime obligatorii pentru Prestator 10](#_Toc92286013)

[3.4.4. Dispozitive criptografice de tip token USB securizat 11](#_Toc92286014)

[3.4.5. Certificate digitale calificate 12](#_Toc92286015)

[3.4.6. Mijloace necesare pentru utilizare semnătură electronică 13](#_Toc92286016)

[3.5. Extensibilitate/Modernizare, dacă este cazul 13](#_Toc92286017)

[3.5.1. Livrare, ambalare, etichetare, transport pe durata transportului 13](#_Toc92286018)

[3.5.2. Operațiuni cu titlu accesoriu, dacă este cazul 14](#_Toc92286019)

[3.5.2.1. Instalare, punere în funcțiune, testare………………………………………………………………………………………14](#_Toc92286020)

[3.5.2.2. Instruirea personalului pentru utilizare…………………………………………………………………………………….14](#_Toc92286021)

[3.5.2.3. Mentenanța preventivă în perioada de garanție………………………………………………………………………14](#_Toc92286022)

[3.5.2.4. Mentenanța corectivă în perioada garanție, după caz……………………………………………………………..14](#_Toc92286023)

[3.5.2.5. Suport tehnic în perioada de garanţie……………………………………………………………………………………..14](#_Toc92286024)

[3.5.2.6 Piese de schimb și materiale consumabile pentru activitățile din programul de mentenanță corectivă după expirarea garanției…………………………………………………………………………………………………………15](#_Toc92286025)

[3.5.3. Mediul în care sunt operate pachetele pentru semnătură electronică 15](#_Toc92286026)

[3.6. Atribuțiile și responsabilitățile Părților 15](#_Toc92286027)

[4. Riscuri aferente implementării acordului cadru și măsuri de remediere 15](#_Toc92286028)

[4.1 Apariția imposibilității de plată din cauza nealocării de fonduri suficiente în bugetul Autorității Contractante 15](#_Toc92286029)

[4.2 Apariția plăților de penalități din cauza neefectuării plăților la timp 15](#_Toc92286030)

[4.3 Apariția unor riscuri juridice de tipul situațiilor de forță majoră, falimentului sau insolvenței uneia dintre părți, schimbări legislative 16](#_Toc92286031)

[4.4. Nerespectarea termenelor de către Prestator 16](#_Toc92286032)

[5. Abordare și metodologie în cadrul Acordului cadru/Contractului subsevent 16](#_Toc92286033)

[6. Plan de lucru pentru serviciile solicitate 17](#_Toc92286034)

[7. Locul şi durata desfăşurăii activităţilor 17](#_Toc92286035)

[8. Resursele necesare/expertiza necesară pentru realizarea activităților în Contract și obținerea rezultatelor 17](#_Toc92286036)

[8.1. Numărul de experți pe categorie de expertiză necesară 17](#_Toc92286037)

[8.2. Numărul de zile/expert pe categorie 17](#_Toc92286038)

[8.3. Profilul experţilor principali 17](#_Toc92286039)

[8.4. Experţi secundari 17](#_Toc92286040)

[8.5. Personalul administrativ şi personalul suport/backstopping pentru activitatea experţilor principali în cadrul acordului cadru 18](#_Toc92286041)

[8.6. Alte cerinţe legate de personalul direct implicat în prestarea serviciilor 18](#_Toc92286042)

[8.7. Infrastructura Contractantului necesară pentru desfășurarea activităților Contractului 18](#_Toc92286043)

[8.8. Infrastructura și resursele disponibile la nivel de Autoritate Contractantă pentru îndeplinirea Contractului 18](#_Toc92286044)

[9. Cadru legal care guvernează relaţia dintre autoritatea contractantă şi contractant (inclusiv în domeniile mediului, social şi al relaţiilor de muncă) 18](#_Toc92286045)

[10. Managementul/gestionarea contractului şi activităţi de raportare în cadrul contractului 19](#_Toc92286046)

[11. Recepția serviciilor de certificare a semnăturii electronice 19](#_Toc92286047)

[12. Modalități și condiții de plată 20](#_Toc92286048)

[13. Metodologia de evaluare a Ofertelor prezentate 20](#_Toc92286049)

[14. Anexe 20](#_Toc92286050)

# Introducere

Caietul de sarcini face parte integrantă din documentația de atribuire și constituie ansamblul cerințelor pe baza cărora se elaborează de către fiecare ofertant propunerea tehnică.

În cadrul acestei proceduri, ***CNTEE TRANSELECTRICA SA****,* îndeplinește rolul de Autoritate Contractantă, respectiv Autoritate Contractantă în cadrul Contractului.

Pentru scopul prezentei secțiuni a Documentației de Atribuire, orice activitate descrisă   
într-un anumit capitol din Caietul de Sarcini și nespecificată explicit în alt capitol, trebuie interpretată ca fiind menționată în toate capitolele unde se consideră de către Ofertant că aceasta trebuia menționată pentru asigurarea îndeplinirii obiectului Contractului.

Cerinţele impuse vor fi considerate ca fiind minime şi obligatorii. Oferta care nu respectă cerințele minime obligatorii prevăzute în Caietul de sarcini va fi considerată neconformă şi va fi respinsă.

Specificațiile tehnice care indică o anumită origine, sursă, producție, un procedeu special, o marcă de fabrică sau de comerț, un brevet de invenție, o licență de fabricație, sunt menționate doar pentru identificarea cu ușurință a tipului de dispozitiv și NU au ca efect favorizarea sau eliminarea anumitor operatori economici sau a anumitor dispozitive. Aceste specificații vor fi întotdeauna considerate ca având mențiunea «sau echivalent».

# Contextul realizării acestei achiziții

## 2.1. Informații despre Autoritatea Contractantă

CNTEE Transelectrica SA a fost înființată conform Hotărârii Guvernului nr. 627 din 13 iulie 2000 privind reorganizarea Companiei Naționale de Electricitate - S.A. 

Misiunea CNTEE Transelectrica SA este să asigure funcționarea continuă și conducerea operațională a Sistemului Electroenergetic Național (SEN) în condiții de maximă siguranță și stabilitate, potrivit normelor de calitate, securitate şi eficientă prevăzute de Codul tehnic al RET, acordând prioritate și atenție deosebită criteriilor de siguranță și sănătate ale angajaților, precum și protecției și conservării proprietății și mediului întrucât continuitatea funcțiilor strategice pentru SEN al României de operator de sistem și transport trebuie menținută, chiar și în circumstanțele cele mai nefavorabile. O componentă importantă a misiunii CNTEE Transelectrica SA este aceea de a asigura infrastructura IT&C necesară funcționării Sistemului Electroenergetic Național în condiții de maximă siguranță și stabilitate, cu îndeplinirea cerințelor aprobate.

Din 29 august 2006, Transelectrica este listată la Bursa de Valori București.Transelectrica își desfășoară activitatea în conformitate cu Legea Energiei și a legislației secundare, în principal Licențele Operatorului de Transport și de Sistem, Codul Rețelei Electrice de Transport, Codul Comercial și Codul de Metering.

Conform Legii Energiei Electrice nr. 123/2012 şi H.G. nr. 627/13.07.2000, CNTEE Transelectrica SA este societatea comercială de interes național care desfășoară următoarele activități specifice:

1. Serviciul de Transport al energiei electrice şi Serviciul de Sistem în calitate de TSO;
2. Administrarea pieței de energie electrică în calitate de Operator Comercial;
3. Coordonarea planificării şi dezvoltării SEN în baza politicii energetice naționale;
4. Măsurarea energiei electrice tranzacționate pe piața angro de energie electrică în calitate de Operator de Măsurare

CNTEE Transelectrica SA este organizată în opt unități de transport teritoriale localizate în București, Timișoara, Sibiu, Cluj, Bacău Constanța, Pitești și Craiova iar obiectul de activitate al unităților îl reprezintă gestionarea rețelei electrice de transport. Cele opt unități de transport au în componență 15 sedii administrative și operative și 81 de sedii de tip stație electrică sau centru de exploatare.

Pentru desfășurarea activității la standardele europene impuse de statutul de membru deplin ENTSO-E, în cadrul CNTEE Transelectrica SA a avut loc un proces de informatizare susținut şi de dezvoltare deosebită a sistemului informatic şi de telecomunicații, concretizat atât prin sisteme hardware, cât şi dezvoltare de soluții software dedicate, concepute pentru a satisface cerințele specifice tehnice și ale prevederilor legale în vigoare.

## 2.2. Informații despre contextul care a determinat achiziționarea serviciilor de certificare a semnăturii electronice

CNTEE Transelectrica SA, ca instituţie care asigură funcționarea continuă și conducerea operațională a Sistemului Electroenergetic Național (SEN) în condiții de maximă siguranță și stabilitate, potrivit normelor de calitate, securitate şi eficientă prevăzute de Codul tehnic al RET, utilizează și vehiculează un volum foarte mare de informații și documente în diverse formate.

La nivelul autorității există nevoia de digitalizare și eficientizare a proceselor prin reducerea costurilor și timpilor alocați fluxurilor de documente și accelerarea procesului decizional prin utilizarea certificatelor digitale, atât pentru semnarea documentelor în format electronic, a mesajelor de poștă electronică, cât și a altor fișiere necesare desfășurării activităților specifice diverselor compartimente.

În acest sens, CNTEE Transelectrica SA dorește ca Prestatorul să dispună de capabilitatea de a oferi soluții și servicii de încredere pentru asigurarea de certificate digitale calificate, atât pentru nevoile interne, cât și în relația sa cu toți partenerii săi, indiferent dacă aceștia sunt din mediul public sau din cel privat.

## 2.3. Informații despre beneficiile anticipate de către Autoritatea Contractantă

Beneficiile anticipate ale achiziției de pachete de semnătură electronică sunt următoarele:

* Asigurarea integrității documentelor și informațiilor în format electronic, comunicarea rapidă şi sigură de oriunde către parteneri şi prestatorii de servicii de comunicații electronice, diminuarea costurilor privind tipărirea şi transmiterea prin poştă sau fax a documentelor;
* Asigurarea condițiilor de telemuncă angajaților Companiei;
* Eficientizarea proceselor interne prin diminuarea consumului de timp și cu o siguranță sporită;
* Asigurarea destinatarilor documentelor că acestea au ajuns în stare nealterată, deoarece orice modificare a documentelor semnate electronic duce automat la invalidarea acestora;
* Asigurarea că validitatea semnăturii electronice este ușor de demonstrat și nu poate fi contestată în justiție, în cazul litigiilor legale care implică documente electronice emise de autoritate la care autenticitatea este contestată de terțe părți;
* Asigurarea nonrepudierii documentelor semnate electronic (semnatarul nu poate susține că nu a semnat acel document);
* Depunerea online a diverselor documente pe portalurile instituțiilor publice cum ar fi: A.N.A.P., A.N.A.F., C.N.P.A.S., A.N.O.F.M., C.N.A.S., www.e-guvernare.ro.

## 2.4. Alte inițiative/proiecte/programe asociate cu această achiziție, dacă este cazul

Nu este cazul.

## 2.5. Cadrul general al sectorului în care Autoritatea Contractantă își desfășoară activitatea

Conform Legii nr. 123/2012 a energiei electrice, CNTEE Transelectrica S.A. este operatorul de transport şi de sistem având în acest sens ca atribuţiuni prestarea serviciului de sistem în condiţii nediscriminatorii pentru toţi utilizatorii SEN, asigurând conducerea operativă, în scopul realizării **siguranţei funcţionării**, stabilităţii frecvenţei şi tensiunii, continuităţii în alimentarea consumatorilor şi coordonării schimburilor de energie electrică cu alte sisteme electroenergetice.

## 2.6. Factori interesați și rolul acestora, dacă este cazul

Principalul factor interesat în implementarea Contractului este însăși Autoritatea Contractantă (CNTEE TRANSELECTRICA S.A.) cu toate structurile ei decizionale și de execuție prin crearea condițiilor și mijloacelor necesare pentru semnarea electronică şi asigurarea integrităţii şi autenticităţii documentelor electronice,în vederea desfăşurării activităților specifice autorității.

# 3. Descrierea serviciilor de certificare a semnăturii electronice solicitate

Se dorește achiziționarea de servicii de certificare a semnăturii electronice extinse, – privind semnătura electronică – republicată, formate din:

* 1 (un) dispozitiv de tip token USB securizat (din care să nu se poată extrage cheia privată),
* 1 (un) certificat digital calificat;
* mijloace necesare pentru utilizarea certificatului digital calificat şi a token-ului USB securizat pe care se află acesta, ce vor putea fi utilizate cel puţin până la expirarea ultimelor certificate digitale calificate achiziţionate prin intermediul ultimului contract subsecvent;

Pachetele pentru semnătură electronică vor asigura semnarea de documente/fișiere/email-uri în format electronic existent sau care se crează în aplicații uzuale (ex. în aplicații de tip Office şi Adobe - Word, Excel, Pdf, Acrobat Professional sau Acrobat Reader).

Pachetele de semnătură electronică vor oferi posibilitatea semnării mai multor documente electronice/fisiere în acelaşi timp.

## 3.1. Descrierea situației actuale la nivelul Autorității Contractante

Prin această achiziţie se urmăreşte digitalizarea și eficientizarea proceselor prin reducerea costurilor și timpilor alocați fluxurilor de documente și accelerarea procesului decizional prin utilizarea certificatelor digitale calificate, atât pentru semnarea documentelor în format electronic, a mesajelor de poștă electronică, cât și a altor fișiere necesare desfășurării activităților specifice diverselor compartimente.

De asemenea, dat fiind contextul pandemic şi economic actual, pentru a rămâne competitivă, Compania a început să integreze din ce în ce mai multe soluţii care ajută desfăşurarea activităţii la distanţă, iar semnătură electronică, prin toate avantajele pe care le aduce are un rol important în acest sens.

Avantajele ce survin din eficientizarea și operaționalizare activității utilizatorilor și, implicit, a Companiei, sunt:

* + - o mai bună organizare a documentelor în cadrul Companiei;
    - asigurarea mai eficientă a trasabilității documentelor și a accesului la documente;
    - protejarea mediului, întrucât semnarea electronică a documentelor înseamnă mai puțină hârtie printată;
    - posibilitatea semnării documentelor în regim de mobilitate.
    - asigurarea condițiilor tehnice desfășurării activității de telemuncă sau în regim de mobilitate pentru angajații Companiei.

## 3.2. Obiectivul general la care contribuie prestarea de servicii de certificare a semnăturii electronice

Obiectivul general la care contribuie această achiziţie, ca element al politicii Companiei:

* + - Conformarea cu cerinţele ANRE şi a legislaţiei naţionale şi europene şi a altor părţi interesate;
    - Reducerea consumului de resurse naturale;
    - Reducerea sau pe cât posibil eliminarea riscurilor majore la care poate fi expus personalul;

## 3.3. Obiectivul specific la care contribuie prestarea de servicii de certificare a semnăturii electronice

Obiectivul specific la care contribuie această achiziţie, ce reiese din obiectivul general:

* + - Asigurarea serviciilor necesare funcţionării sistemului informatic managerial, de gestiune, de proces şi de telecomunicaţii al Companiei;
    - Transmitere rapoartelor şi datelor către ANRE şi alte părţi interesate;
    - Reducerea consumului de hârtie;
    - Menţinerea stării de sănătate a personalului;

## 3.4. Serviciile solicitate

### 3.4.1 Prestarea de servicii de certificare a semnăturii electronice

Prin prezenta solicitare, Autoritatea contractantă doreşte achiziţia unor servicii de certificare a semnăturii electronice pentru angajații Transelectrica, pentru a răspunde nevoilor operaţionale şi legale.

Având în vedere faptul că Autoritatea Contractantă este parte a ENTSO-E, se urmăreşte totodată şi recunoaşterea internaţională, cel puţin în ţările membre ale Uniunii Europene, a semnăturilor electronice ce vor fi furnizate.

Se solicită prestarea de servicii de certificare a semnăturii electronice extinse -1 (un) dispozitiv de tip token USB securizat, 1 (un) certificat digital calificat, mijloace necesare pentru utilizarea certificatului digital calificat şi a token-ului USB securizat pe care se află acesta.

Acordul-cadru va avea o perioadă de valabilitate de 36 (treizeci și șase) de luni de la data semnării acestuia de către ambele părți.

Mijloacele pentru utilizarea certificatelor digitale calificate, a token-urilor USB securizate, vor trebui să fie utilizabile cel puțin până la expirarea ultimelor certificate digitale calificate achiziționate prin intermediul ultimului contract subsecvent.

Certificatele digitale calificate vor avea o durată de valabilitate de 1 (un) an, 2 (doi) ani și 3 (trei) ani de la emiterea acestora.

În oferta financiară Prestatorul trebuie să prezinte costurile pentru:

* Servicii de certificare a semnăturii electronice (un certificat digital calificat cu valabilitate de 1 (un) an, 2 (doi) ani și 3 (trei) ani, precum și mijloacele software necesare pentru utilizarea certificatului digital calificat, a token-ului USB securizat pe care se află acesta, în conformitate cu cerințele prezentului caiet de sarcini).

Prestatorul va asigura gestionarea (emitere, publicare,revocare) de certificate conform standardelor din domeniu.

În cadrul ofertei tehnice, se vor prezenta în detaliu următoarele:

* procedura de emitere a certificatelor digitale calificate care să utilizeze algoritmi şi standarde comune pentru generarea şi semnareadocumentelor în format electronic;
* procedura de revocare a certificatelor emise în cazul pierderii/înstrăinării, deteriorării dispozitivului de autentificare, modificării datelor din certificatul digital, etc.;
* procedura de suport tehnic, prin care se asigură o disponibilitate a serviciilor de cel puţin 99,9% prin două canale de suport tehnic;
* procedura de recunoaștere și înregistrare a utilizatorilor, remote sau la sediile Autorității Contractante, pentru care urmează să se emită certificate digitale
* procedura de predare-primire a dispozitivelor criptografice prin care să se ateste data și ora exactă de primire de către utilizator/responsabilul de contract a dispozitivului criptografic ce conține cheie privată.

Modalitatea confirmării primirii la sediile beneficiarului a plicurilor cu certificatele digitale calificate, va fi detaliată de Ofertant în cadrul propunerii Tehnice.

Pentru încheierea contractelor subsecvente se vor transmite invitaţii către ofertanţii câştigători cu 5 zile lucrătoare înainte de reofertare, elementul de atribuire fiind „cel mai bun raport calitate preţ”.

Identificarea persoanelor pentru emiterea certificatului digital calificat se poate face atât la sediul Beneficiarului cât şi prin metoda video.

Predarea pachetelor de semnătură electronică se face la sediile beneficiarului (în locaţiile indicate în contractul subsecvent), prin proces verbal de predare-primire, titularului pachetului de semnătură electronică sau responsabilului de contract.

Sediile beneficiarului se află în principal în localitățile: Bucureşti, Bacău, Braşov, Cluj, Craiova, Constanţa, Deva, Piteşti, Reşiţa, Sibiu, Slatina, Timişoara, Târgu Mureş, Râmnicu Vâlcea.

Locațiile exacte unde se vor livra pachetele de semnătură electronică vor fi cuprinse în contractele subsecvente.

### 3.4.2. Volumul achiziției:

* Pe durata întregului acord-cadru se estimează achiziția a:
  + cantitate minimă – 1 pachet pentru semnătură electronică cu valabilitate de 1 an;
  + cantitate maximă – 2.258 pachete pentru semnătură electronică cu valabilitate de 1 an/2ani/3ani.
* În baza unui contract subsecvent se estimează achiziția a:
  + cantitate minimă - 1 pachet pentru semnătură electronică cu valabilitate de 1 an;
  + cantitate maximă – 2000 pachete pentru semnătură electronică cu valabilitate de 3 ani.

### 3.4.3. Cerințe minime obligatorii pentru Prestator

* Să fie prestator de servicii acreditat conform Legii nr. 455/2001 privind semnătura electronică- Republicată, HG nr. 1259/2001 *privind aprobarea Normelor tehnice şi metodologice pentru aplicarea Legii nr.* [*455/2001*](https://idrept.ro/00050517.htm) *privind* semnătura electronică sau Regulamentului European 910/2014 – privind identificarea electronică şi serviciile de încredere pentru tranzacţiile electronice pe piaţa internă şi de abrograre a directivei 1999/1993/CE, pentru cel puțin următoarele servicii:
* Utilizarea unui serviciu de creare a semnăturilor recunoscută de către Comisia Europeană;
* Păstrarea cheilor private folosite la crearea semnăturilor electronice calificate sau avansate se realizează pe dispozitive certificate QSCD (Qualified Signature Creation Device);
* Accesul la cheile private şi autorizarea creării semnăturii electronice este sub controlul exclusiv al semnatarului.
* Prestatorul trebuie să facă dovada că are calitatea de operator de date cu caracter personal în conformitate cu prevederile Legii nr. 102/2005 privind înființarea, organizarea și funcționarea Autorității Naționale de Supraveghere a Prelucrării Datelor cu Caracter Personal,republicată. Să fi prestat servicii similare cu cele care fac obiectul contractului ce urmează a fi atribuit, pentru minimum trei contracte similare;
* Prestatorul trebuie să se regăsească în „Trusted list” de pe site-ul Autorităţii pentru Digitalizarea României.
* Să pună la dispoziţia Autorităţii Contractante un serviciu de semnătură electronică prin care recunoaşterea semnăturii electronice să nu necesite instalări suplimentare (aplicaţii, certificate intermediare etc.), altele decât cele solicitate prin acest contract;
* Să pună la dispoziția utilizatorilor un serviciu pentru verificarea validității certificatelor în timp real, utilizând conexiuni internet;
* Să asigure serviciile de revocare a certificatelor emise în cazul pierderii/instrăinării, deteriorării dispozitivului, modificării datelor din certificatul digital calificat sau alte situații posibile;
* Să asigure cel puțin un angajat, pentru identificarea utilizatorilor conform legislației naționale și europene în vigoare și preluarea documentelor în vederea emiterii certificatului, în fiecare județ din țară. Prezenţa poate fi fizică sau la distanţă, în funcţie de procedurile ofertantului.
* Semnătura electronică extinsă creată cu certificatele digitale calificate emise trebuie să fie recunoscută ca fiind echivalentă cu semnătura olografă, cel puţin la nivel naţional, şi în toate statele membre ale Uniunii Europene;
* Să asigure transportul fără costuri suplimentare a pachetelor pentru semnătură electronică către locațiile menționate în prezentul Caiet de sarcini în conformitate cu contractele subsecvente;
* Să asigure o disponibilitate a serviciilor de cel puţin 99,9%;
* Să ofere servicii de suport tehnic cel puțin 8 ore pe zi, 5 (cinci) zile pe săptămână. Pentru serviciile de suport să prezinte o aplicaţie de ticketing/ persoană de contact cu număr de telefon.

De asemenea, Prestatorul trebuie să prezinte, la cererea CNTEE TRANSELECTRICA SA, documente din care să rezulte confirmarea nivelului de securitate asigurat de dispozitivele token USB securizate livrate.

Prestatorul are obligația de a livra pachetele de semnătură electronică la solicitarea autorității contractante, în baza contractelor subsecvente.

Prestatorul este responsabil pentru livrarea în termenele specificate prin prezentul Caiet de Sarcini a pachetelor de semnătură electronică și se consideră că s-au luat în considerare toate dificultățile pe care le-ar putea întâmpina în acest sens și nu va invoca niciun motiv de întârziere sau costuri suplimentare.

Prestatorul va ține evidența tuturor pachetelor de semnătură electronică livrate (inclusiv a dispozitivelor token USB securizate, a certificatelor digitale calificate, a mijloacelor pentru utilizarea certificatelor digitale calificate, token-urilor USB securizate din componența acestora), livrate în cadrul contractelor subsecvente pe tot parcursul acordului-cadru.

Prestatorul va asigura accesul Autorității Contractante la această evidență pentru verificarea pachetelor de semnătură electronică emise.

Prestatorul va avertiza Autoritatea Contractantă, prin intermediul email-lui, privind datele de expirare a certificatelor digitale calificate emise, cu cel puțin 30 (treizeci) zile înaintea expirării acestora, imediat cum această limită a fost atinsă.

### 3.4.4. Dispozitive criptografice de tip token USB securizat

* Dispozitivul trebuie să fie acreditat ca şi QSCD (qualified signature creation device) în conformitate cu Legea 455/2001 privind semnătura electronica- Republicată, HG 1259/2001 *privind aprobarea Normelor tehnice şi metodologice pentru aplicarea Legii nr.* [*455/2001*](https://idrept.ro/00050517.htm) *privind semnătura electronică sau Regulamentul*European 910/2014 - eIDAS**;**
* Trebuie să fie compatibile cu cel puțin sistemele de operare Windows care nu sunt end of life.;
* Trebuie să aibă cel puțin certificarea de securitate FIPS 140-2 L2 sau L3, Common Criteria EAL4 sau EAL5 și / sau ITSEC LE4;
* Standarde USB suportate: minimum USB type A; USB 1.1 și 2.0.
* Garanție: minimum 1 an/2ani/3ani, funcţie de valabilitatea certificatelor.
* Dispozitivele livrate vor fi **noi,** garantate pentru funcționare cel puțin pe perioada de valabilitate a certificatului digital calificat emis.
* Orice funcţionare defectuoasă va fi înlăturată de către prestator, prin înlocuire, fără costuri suplimentare, în cel mult 3 zile lucrătoare de la data la care a fost înştiinţat în scris de către beneficiar.
* Dispozitivul necorespunzător, cu deficienţe, va fi înlocuit în termen de 3 zile lucrătoare de la data solicitării beneficiarului.
* Prestatorul va asigura în perioada de garanţie preluarea dispozitivelor defecte de la sediile fiecărui titular şi transportul acestora către unitatea service agreată, precum şi punerea la dispoziţia beneficiarului a unor dispozitive de înlocuire cu performanţe tehnice cel puțin identice, pe durata efectuării reparaţiilor.

### 3.4.5. Certificate digitale calificate

Certificatele trebuie să fie calificate conform Legii 455/2001, privind semnătura electronica- Republicată, HG 1259/2001 *privind aprobarea Normelor tehnice şi metodologice pentru aplicarea Legii nr.* [*455/2001*](https://idrept.ro/00050517.htm) *privind semnătura electronică* *sau Regulamentului European 910/2014 – eIDAS*.

Serviciul de marcare temporală al ofertantului trebuie să asigure următoarele cerinţe:

* Serviciul trebuie să asigure semnarea de documente/fişiere, prin amplasarea semnăturii în interiorul documentului într-o zonă ce poate fi marcată de semnatar, rezultatul fiind tot un document conform ISO 32000-1:2008;
* Utilizarea certificatelor digitale calificate emise de Prestator trebuie să asigure cel puțin următoarele funcții:
* **Unicitate** - să aparţină chiar autorului înscrisului;
* **Autenticitate** - să fie nefalsificabilă, adică să dovedească faptul că semnătura provine chiar de la autorul acesteia;
* **Integritate** - să fie nealterabilă, adică odată aplicată, să nu permită modificarea înscrisului;
* **Non-repudiere** - autorul să nu poată contesta semnătura aplicată de el, înscrisului;
* **Securitate** – să nu fie reutilizabilă, adică să nu poată fi mutată pe un alt înscris.
* Fiecare certificat digital calificat trebuie să permită introducerea următoarele informații:
* Nume și prenume;
* Adresa de e-mail;
* Denumirea instituției;
* Ţara;
* Perioada de valabilitate;
* Serial number.

Revocarea certificatelor se va face în maxim 1 (una) zi lucrătoare de la solicitarea reprezentanților desemnați ai Autorității Contractante.

Pe toată durata de implementare a contractului subsecvent, Prestatorul va asigura, la cerere, posibilitatea de a modifica, numele persoanei care folosește semnătura electronică în cazul în care persoana îşi schimbă numele (căsătorie etc.), fără costuri suplimentare.

Revocarea (anularea) semnăturii electronice – procedura de revocare a unuia/a mai multor certificate se va face în scris la sediul prestatorului/electronic e-mail/telefonic, doar prin personalul autorizat de Autoritatea Contractantă.

### 3.4.6. Mijloace necesare pentru utilizare semnătură electronică

* Trebuie să fie ușor de utilizat și configurat, fără a necesita folosirea unor software-uri/aplicaţii suplimentare pentru folosirea certificatului, altele decât cele furnizate prin contractele subsecvente;
* Trebuie să asigure o protecţie corespunzătoare a datelor, conform bunelor practici din domeniu şi a reglementărilor naţionale/europene;
* Trebuie să asigure lucrul cu certificate digitale calificate stocate pe dispozitive criptografice, indiferent de furnizorul certificatului digital calificat;
* Trebuie să poată semna tipul de documente precizate la capitolul 3;
* Serviciul trebuie să permită ataşarea de marcă temporală.;
* Trebuie să se poată asigura verificarea validității semnăturilor electronice (calificate).

## 3.5. Extensibilitate/Modernizare, dacă este cazul

Nu este cazul.

### 3.5.1. Livrare, ambalare, etichetare, transport pe durata transportului

Dispozitivele de tip token USB securizat din pachetelele pentru semnătură electronică, furnizate vor fi **noi și nefolosite.**

Dispozitivele de tip token USB securizat din pachetelele pentru semnătură electronică vor fi livrate la locul indicat de Autoritatea Contractantă în fiecare contract subsecvent în parte.

Transportul și toate costurile asociate sunt în sarcina exclusivă a Prestatorului. Dispozitivele token USB securizate din componenta pachetelor pentru semnătură vor fi asigurate împotriva pierderii sau deteriorării intervenite pe parcursul transportului și cauzate de orice factor extern, indiferent de destinația de livrare.

Pentru fiecare solicitare de emitere a certificatelor digitale calificate a Autorității contractante se va întocmi un contract subsecvent. Livrarea pachetelor pentru semnătură electronică și/sau a componentelor acestor pachete solicitate se va face în maxim 5 (cinci) zile lucrătoare de la data semnării contractului subsecvent de către ambele părți sau de la transmiterea datelor de identificare.

Certificatele digitale calificate vor avea o durată de valabilitate de 1 (un) an/2(doi) ani/3(trei) ani de la data emiterii acestora, după caz.

Toate cheltuielile ocazionate de livrarea pachetelor pentru semnătură electronică, la locațiile Achizitorului sunt în sarcina Prestatorului.

În cazul defectării unui token USB securizat din cauze neimputabile Transelectrica, Prestatorul trebuie să livreze în termen de maxim 5 (cinci) zile un pachet de semnătură electronică extinsă (un dispozitiv de tip token USB securizat, un certificat digital calificat cu perioada de valabilitate rămasă din momentul defectării, și mijloacele necesare pentru utilizarea certificatului digital calificat şi a token-ului USB securizat pe care se află acesta).

În cazul deteriorării, distrugerii, pierderii, furtului unui token USB securizat, Prestatorul trebuie să livreze în termen de maxim 5 (cinci) zile un pachet pentru semnătură electronică extinsă (un dispozitiv de tip token USB securizat, un certificat digital calificat cu perioada de valabilitate rămasă și mijloacele necesare pentru utilizarea certificatului digital calificat şi a token-ului USB securizat).

În cazul în care un token USB securizat pentru semnătură electronică extinsă nu mai poate fi utilizat sau cheia privată este compromisă, certificatul respectiv trebuie să fie revocat în maximum 1 (una) zi lucrătoare de la comunicarea scrisă făcută de Autoritatea Contractantă către Contractant.

Prestatorul este responsabil pentru livrarea în termenul agreat a pachetelor pentru semnătură electronică și se consideră că s-au luat în considerare toate dificultățile pe care le-ar putea întâmpina în acest sens și nu va invoca nici un motiv de întârziere sau costuri suplimentare.

### 3.5.2. Operațiuni cu titlu accesoriu, dacă este cazul

Nu este cazul.

### 3.5.2.1. Instalare, punere în funcțiune, testare

Prestatorul trebuie să asigure instrucţiunile necesare instalării certificatelor digitale calificate şi asistenţă tehnică după caz.

### 3.5.2.2. Instruirea personalului pentru utilizare

Prestatorul trebuie să pună la dispoziţie instrucţiunile de utilizare în vederea semnării documentelor sau numărul de telefon pentru asistenţă tehnică în cazul întâmpinării unor probleme în funcţionare.

### 3.5.2.3. Mentenanța preventivă în perioada de garanție

Nu este cazul.

### 3.5.2.4. Mentenanța corectivă în perioada garanție, după caz

Se va asigura garanţie pentru serviciile prestate pe toată perioada de valabilitate a certificatelor digitale calificate.

Pe perioada de garanţie Prestatorul trebuie să asigure înlocuirea gratuită a tokenului USB în caz de defecţiune și asistenţă tehnică în cazul funcţionării defectuoase a dispozitvului sau a aplicaţiilor puse la dispoziție, precum și acces la upgrade-ul aplicațiilor, la ultima versiune disponibilă, fără alte costuri suplimentare.

### 3.5.2.5. Suport tehnic în perioada de garanţie

Pe toată durata contractelor subsecvente şi a perioadei de garanţie a acestora, Prestatorul va asigura suport tehnic pentru serviciile contractate.

Se va asigura suport tehnic permanent (8 ore pe zi, 5 zile lucrătoare pe săptămână) pentru serviciile de certificare. Timpul de remediere din momentul efectuării sesizării va fi de maxim 24 ore. Orice întârziere peste acest timp va genera în mod automat o prelungire corespunzătoare a duratei de valabilitate a serviciului contractat, egală cu întârzierea.

Prestatorul va asigura un punct de contact dedicat personalului autorizat al Autorității Contractante unde acesta să poată semnala orice problemă/disfuncționalitate/defecțiune care necesită intervenția Prestatorului sau să solicite suport tehnic Prestatorului în gestionarea unui incident, pentru a se asigura că orice situație semnalată este tratată cu promptitudine.

Autoritatea Contractantă va sesiza orice problemă/disfuncționalitate/defecțiune către Prestator. Sesizarea trebuie să poată fi făcută astfel:

* utilizând sistemul de poștă electronică la o adresă de poștă electronică dedicată pusă la dispoziție de către Prestator;
* printr-un apel telefonic la un număr dedicat pus la dispoziție de către Prestator;
* prin accesul la un sistem de tip help-desk și ticketing pus la dispoziție de Prestator.

Orice depășire a termenelor prevăzute în prezentul Caiet de sarcini, atrage după sine plata de penalități de către Prestator, conform prevederilor contractuale.

### 3.5.2.6 Piese de schimb și materiale consumabile pentru activitățile din programul de mentenanță corectivă după expirarea garanției

Nu este cazul.

### 3.5.3. Mediul în care sunt operate pachetele pentru semnătură electronică

Pachetele pentru semnătură electronică vor fi folosite pe tehnica de calcul aparținând CNTEE TRANSELECTRICA SA.

### 3.6. Atribuțiile și responsabilitățile Părților

1. Prestatorul are obligația de a emite certificatele digitale calificate și de a livra pachetele de semnătură electronică pentru utilizatorii care sunt implicați în procese operaționale care necesită semnarea de documente pentru interiorul instituției și/sau pentru exteriorul acesteia.
2. Autoritatea Contractantă are obligația de a asigura punerea la dispoziția Prestatorului a datelor de identificare în vederea emiterii certificatelor digitale calificate, să asigure recepția serviciilor și plata valorii serviciilor prestate incluzând pachetele de semnătură electronică livrate și recepționate, în conformitate cu specificațiile Caietului de sarcini și a contractului încheiat între părți.

# 4. Riscuri aferente implementării acordului cadru și măsuri de remediere

## 4.1 Apariția imposibilității de plată din cauza nealocării de fonduri suficiente în bugetul Autorității Contractante

Măsuri de remediere:

* + Bugetarea și aprobarea fondurilor necesare derulării contractelor subsecvente;

Alocare sarcini:

* + Autoritatea Contractantă.

## 4.2 Apariția plăților de penalități din cauza neefectuării plăților la timp

Măsuri de remediere:

* + Persoana desemnată ca responsabil din partea Autorității Contractante va întreprinde toate măsurile necesare (va întocmi/va superviza documentația necesară pentru efectuarea plății) pentru respectarea termenului de plată.
* În cazul neefectuării plății conform prevederilor contractuale, există obligația de a solicita plata dobânzii legale penalizatoare, aplicată la valoarea plății neefectuate, în conformitate cu prevederile art. 4 din Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorităţile contractante, dar nu mai mult decât valoarea plații neefectuate, care curge de la expirarea termenului de plata.

Alocare sarcini:

* + Autoritatea Contractantă.

## 4.3 Apariția unor riscuri juridice de tipul situațiilor de forță majoră, falimentului sau insolvenței uneia dintre părți, schimbări legislative

Măsuri de remediere:

* + Contractul subsecvent încheiat între Autoritatea Contractantă și Prestator va conține mecanismele de gestionare a acestor riscuri.

Alocare sarcini:

* + Autoritatea Contractantă.

## 4.4. Nerespectarea termenelor de către Prestator

Măsuri de remediere:

* + Persoana desemnată ca responsabil din partea Prestatorului va întreprinde toate măsurile necesare pentru respectarea termenelor de prestare a serviciilor prevăzute în Caietul de sarcini și în Propunerea tehnică.
  + Pentru neîndeplinirea obligațiilor asumate prin Acordul cadru/contractul subsecvent, Prestatorul datorează achizitorului dobânda legală penalizatoare prevăzută la art. 4 din Legea nr. 72/2013 *privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante* anume dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare. Dobânda se aplică la valoarea serviciilor neprestate pentru fiecare zi de întârziere, dar nu mai mult de valoarea contractului subsecvent.

Alocare sarcini:

* + Prestator.

# 5. Abordare și metodologie în cadrul Acordului cadru/Contractului subsevent

Prestatorul este deplin responsabil de planificarea derulării și implementarea activităților necesare implementării Acordului cadru/contractului subsecvent și de realizarea rezultatelor ce conduc la atingerea obiectivelor specifice. Prestatorul va anunța Autoritatea Contractantă privind orice problemă apărută de natură să întârzie sau să împiedice respectarea termenelor.

Autoritatea Contractantă este responsabilă cu monitorizarea activităților desfășurate de Prestator și de concordanța rezultatelor furnizate de către acesta cu cerințele din Caietul de Sarcini și Acordul cadru.

La demararea Acordului cadru, va avea loc o reuniune între echipa propusă de Prestator şi reprezentanţii Beneficiarului pentru a se stabili:

- principiile de comunicare reciprocă;

- graficul de desfășurare a activităților;

- detaliile privind colaborarea;

- modelele de procese-verbale;

- alte detalii logistice şi organizaţionale.

# 6. Plan de lucru pentru serviciile solicitate

Pe parcursul derulării Acordului-cadru, ofertantul se obligă să încheie un contract subsecvent în termen de maxim **15 (cincisprezece) zile lucrătoare** de la solicitarea CNTEE TRANSELECTRICA SA. Contractele subsecvente se vor încheia în funcție de necesitățile obiective ale Autorității Contractante prin reluarea competiției.

Pe parcursul derulării acordului cadru se pot încheia mai multe contracte subsecvente. Încheierea altui contract subsecvent (în perioada de valabilitate a acordului cadru) nu este condiționată de finalizarea celui încheiat anterior (primul contract subsecvent).

În conformitate cu prevederile art. 113 alin (3) şi alin (4) din H.G. nr. 394/2016 pentru aprobarea Normelor de aplicare a prevederilor referitoare la atribuirea contractului de achiziție publică/acordului-cadru din Legea nr. 99/2016 privind achizițiile publice, durata ultimului contract subsecvent poate depăși durata de valabilitate a acordului-cadru.

# 7. Locul şi durata desfăşurării activităţilor

Durata acordului-cadru este de 36 luni de la data semnării de către ambele părţi.

Durata unui contract subsecvent este între 1 an şi 3 ani.

Locațiile unde vor fi livrate pachetele de semnătură electronică sunt în principal: Bucureşti, Bacău, Braşov, Cluj, Craiova, Constanţa, Deva, Piteşti, Reşiţa, Sibiu, Slatina, Timişoara, Târgu Mureş, Râmnicu Vâlcea.

Ele vor fi prezentate cu exactitate în contractul subsecvent.

# 8. Resursele necesare/expertiza necesară pentru realizarea activităților în Contract și obținerea rezultatelor

N/A

## Numărul de experți pe categorie de expertiză necesară

N/A

## Numărul de zile/expert pe categorie

N/A

## Profilul experţilor principali

N/A

## Experţi secundari

N/A

## Personalul administrativ şi personalul suport/backstopping pentru activitatea experţilor principali în cadrul acordului cadru

N/A

## Alte cerinţe legate de personalul direct implicat în prestarea serviciilor

**Tot personalul Prestatorului trebuie să nu se afle în nici un fel de situație de incompatibilitate cu responsabilitățile acordate lor și/sau cu activitățile pe care le vor desfășura în cadrul Acordului cadru/Contractului subsecvent. În plus, pe toată durata de implementare a Acordului cadru/contractului subsecvent, Prestatorul va lua toate măsurile necesare pentru a preveni orice situație de natură să compromită realizarea cu imparțialitate și obiectivitate a activităților desfășurate pentru realizarea obiectivelor asociate Acordului cadru/Contractului subsecvent.**

**Prestatorul trebuie să se asigure de disponibilitatea personalului necesar îndeplinirii obligaţiilor. Prestatorul trebuie să se asigure și să urmărească cu strictețe ca personalul implicat în implementarea Acordului cadru/contractului subsecvent să cunoască foarte bine și să înțeleagă cerințele, scopul și obiectivele Contractului, cerințele legislației românești relevante, specificul activităților pe care urmează să le desfășoare în cadrul Contractului precum și a responsabilităților atribuite.**

## Infrastructura Contractantului necesară pentru desfășurarea activităților Contractului

**Ofertantul devenit Prestator trebuie să se asigure că personalul care își desfășoară activitatea în cadrul Acordului cadru/Contractului subsecvent, dispune de sprijinul material și de infrastructura necesară pentru a permite acestuia să se concentreze asupra realizării activităților din cadrul Contractului.**

**Infrastructura prezentată de Ofertant în Propunerea Tehnică trebuie să fie corespunzătoare scopului Contractului și să îndeplinească toate cerințele de funcționalitate și pentru utilizare (inclusiv aspecte legate de protecția mediului) stabilite prin legislația în vigoare.**

**Prestatorul este responsabil pentru a asigura următoarele:**

* **echipament IT și birotică pentru personalul propriu pentru realizarea tuturor etapelor contractului;**
* **costurile pentru cazarea, masa și diurna experților proprii pe durata desfășurării activităților ce implică deplasarea acestora în țară;**
* **costurile legate de materialele consumabile utilizate de către Prestator pe toată durata de desfășurare a contractului;**
* **costurile legate de livrarea pachetelor de semnătură electronică și de primire a documentelor necesare emiterii certificatelor digitale calificate.**

## Infrastructura și resursele disponibile la nivel de Autoritate Contractantă pentru îndeplinirea Contractului

N/A

# 9. Cadru legal care guvernează relaţia dintre autoritatea contractantă şi contractant (inclusiv în domeniile mediului, social şi al relaţiilor de muncă)

Prestatorul și subcontractanții acestuia (dacă este cazul) au obligația de a respecta pe parcursul executării Acordului cadru de achiziție publică, reglementările obligatorii în domeniul mediului, social și al relațiilor de muncă stabilite prin legislația adoptată la nivelul Uniunii Europene, legislația națională, prin acorduri colective sau prin tratatele, convențiile și acordurile internaționale în aceste domenii. În acest sens, informații detaliate pot fi obținute de la: Ministerul Muncii şi Justiției Sociale (<http://www.mmuncii.ro/j33/index.php/ro/>) și Ministerul Mediului (<http://www.mmediu.ro/>).

Pe perioada derularii Acordului cadru, Prestatorul se obligă să asigure şi să respecte toate obligaţiile referitoare la condiţiile de muncă și de protecţia muncii astfel cum sunt acestea prevăzute în Legea nr. 319/2006 *securităţii şi sănătăţii în muncă*, cu modificările şi completările ulterioare, precum şi în celelalte acte normative în vigoare în acest domeniu. Prestatorul este unicul răspunzător pentru orice accident, dauna și/sau avarie ocazionate de îndeplinirea obiectului Acordului cadru.

# 10. Managementul/gestionarea contractului şi activităţi de raportare în cadrul contractului

1. Managementul Acordului cadru și execuția sarcinilor specifice derulării acestuia, după semnarea de toate părțile, se află în răspunderea DTIC – Departamentul Tehnologia Informaţiei şi comunicaţii;
2. Comunicarea dintre echipa de management a contractului din partea Autorității Contractante și echipa Prestatorului se va face, după caz, prin e-mail, întâlniri de lucru și scrisori oficiale;
3. Monitorizarea activităților desfășurate de Prestator se va face de către responsabilul de contract prin urmărirea executării acestora conform cu cerințele prezentului caiet de sarcini;
4. Prestatorul trebuie să desemneze cel puțin un specialist, responsabil pentru serviciile prestate;
5. Prestatorul și Autoritatea Contractantă își vor comunica un număr de telefon, respectiv o adresă de e-mail la care reprezentații autorizați să transmită informări sau solicitări pentru buna desfășurare a Acordului cadru/contractului subsecvent;
6. Reprezentantul Autorității Contractante se va asigura că problemele raportate sunt înregistrate și rezolvate. Evoluția unei probleme raportate va fi urmărită până la soluţionare;
7. Prestatorul va respecta termenele stabilite și va asigura rezolvarea tuturor problemelor apărute, fără a produce alte disfuncționalități; Prestatorul trebuie să livreze Autorității Contractante în cadrul Acordului cadru, procedurile/instrucţiunile de instalare a certificatului digital calificat şi cele de utilizare în vederea semnării electronice a documentelor.
8. Autoritatea Contractantă și Prestatorul au în responsabilitate respectarea dispozițiilor legale care reglementează protecția datelor cu caracter personal - Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (“GDPR”) *şi de abrogare a Directivei* [*95/46/CE*](https://idrept.ro/12015837.htm) *(Regulamentul general privind protecţia datelor)* aplicabil în Uniunea Europeană și LEGEA nr. 190 din 18 iulie 2018 *privind măsuri de punere în aplicare a Regulamentului (UE)* [*2016/679*](https://idrept.ro/12045068.htm) *al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei* [*95/46/CE*](https://idrept.ro/12015837.htm) *(Regulamentul general privind protecţia datelor)*.

# 11. Recepția serviciilor de certificare a semnăturii electronice

Autoritatea Contractantă va întocmi un proces-verbal de recepție, care să ateste că au fost prestate toate serviciile de certificare a semnăturii electronice solicitate în cadrul unui contract subsecvent.

Recepția cantitativă și calitativă a serviciilor de certificare a semnăturii electronice se va efectua pe bază de proces-verbal de recepție, în conformitate cu procedurile Beneficiarului, semnat de ambele părţi, în termen de 10 zile de la data prestării acestora și primirea de către Autoritatea Contractantă a tuturor proceselor de predare-primire a pachetelor de semnătură electronică.

Procesul-verbal de recepție va include toate serviciile prestate și unul din următoarele rezultate:

1. acceptat – dacă serviciile prestate corespund în totalitate cu cerințele Caietului de sarcini și a ofertei;
2. refuzat - dacă serviciile prestate nu corespund în totalitate cu cerințele Caietului de sarcini și a ofertei.

Procesul-verbal de recepție va fi redactat cu respectarea formularelor financiar-contabile, reglementate de legislația incidentă şi procedurile Achizitorului.

Serviciul se consideră îndeplinit de către Prestator, prin semnarea fără obiecţiuni a Procesului verbal de Recepţie a Serviciului de către reprezentanţii Achizitorului şi Prestatorului.

# 12. Modalități și condiții de plată

Prestatorul va emite câte o factură pentru contravaloarea serviciilor de certificare a semnăturii electronice solicitate pentru angajații CNTEE TRANSELECTRICA SA, conform fiecărui contract subsecvent încheiat între părți.

Proces-verbal de recepție cu rezultatul acceptat va constitui o condiție pentru efectuarea plății.

Factura va fi emisă după întocmirea procesului-verbal de recepție acceptat. Plata se va efectua în termen de maxim 30 de zile de la data primirii facturii de către Autoritatea Contractantă.

Se pot efectua plăți parțiale în cadrul unui contract subsecvent.

Plata se consideră efectuată la data debitării contului Achizitorului.

# 13. Metodologia de evaluare a Ofertelor prezentate

***Criteriul de atribuire este „preţul cel mai scăzut” rezultat din suma celor trei preţuri ponderată astfel:***

**P=P3\*88,58/100+P2\*5,71/100+P1\*5,71/100**

**Unde P = Preţ, P1 = preţul unui serviciu de certificare cu valabilitate 1 an, P2 = preţul unui serviciu de certificare cu valabilitate 2 ani, P3 = preţul unui serviciu de certificare cu valabilitate 3 ani*”.***

Ponderile au fost calculate funcţie de numărul necesar estimat de servicii de certificare cu valabilitate 3ani/2ani/1an.

# 14. Anexe

**Anexa 1**

**Centralizator prețuri:„Servicii de certificare a semnăturii electronice pentru personalul Transelectrica” (Acord cadru)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr. crt.** | | **Denumire** | **Cantitate minimă** | **Cantitate maximă** | **Preţ unitar în lei fără TVA** | | **Valoare maximă estimată în lei fără TVA** | **Valoare maximă**  **estimată în lei cu TVA** |
| 0 | | 1 | 2 | 3 | 4 | | 5 | 6 |
| 1. | | Servicii de certificare a semnăturii electronice (un dispozitiv de tip token USB securizat, un certificat digital calificat cu valabilitate de 1 (un) an și mijloace necesare pentru utilizarea certificatului digital calificat, a token-ului USB securizat pe care se află acesta) | **1** | **129** |  | |  |  |
| 2. | Servicii de certificare a semnăturii electronice (un dispozitiv de tip token USB securizat, un certificat digital calificat cu valabilitate de 2 (doi) ani și mijloace necesare pentru utilizarea certificatului digital calificat, a token-ului USB securizat pe care se află acesta) | | **1** | **129** | |  |  |  | |
| 3. | Servicii de certificare a semnăturii electronice (un dispozitiv de tip token USB securizat, un certificat digital calificat cu valabilitate de 3 (trei) ani și mijloace necesare pentru utilizarea certificatului digital calificat, a token-ului USB securizat pe care se află acesta) | | **1** | **2.000** | |  |  |  | |